L 58/1402
BG
Официален вестник на Европейския съюз
23.2.2023 г.
КОМИСИЯ ПИЛОТНИ ПРОЕКТИ
ГЛАВА PP 01 — НАУЧНИ ИЗСЛЕДВАНИЯ И ИНОВАЦИИ (продължение) PP 01 23
(продължение)
PP 01 23 04
(продължение) Забележки Въз основа на наличните към 29 март 2022 г. данни повече от 2 000 деца от 1 481 семейства са обявени за изчезнали в Украйна вследствие на войната.
Този брой нараства с десетки нови случаи на ден с продължаването на войната.
От опита на други организации за изчезнали деца по време на война и бедствия е известно, че може да минат много години преди всеки член на семейството, който е съобщил за изчезнало дете, да получи отговор и че това ще изисква надеждни процедури за издирване на семейството за всяко непридружено украинско дете в Европа и всеки сирак от войната, както и сътрудничество с Международния комитет за изчезналите лица, който ще анализира неидентифицираните тленни останки.
Надеждните и бързи процедури и инструменти за управление на трансграничните случаи в цяла Европа са от съществено значение предвид факта, че хората могат да се движат свободно на територията на Съюза и ЕИП.
„Missing Children Europe“ — Европейската федерация за изчезнали и сексуално експлоатирани деца — очаква броят на изчезналите в Съюза непридружени ненавършили пълнолетие лица да нарастне бързо с продължаването на войната, тъй като все повече територии биват атакувани и все повече деца остават сираци вследствие на войната.
В тази тежка обстановка за украинската организация за изчезнали деца (член на „Missing Children Europe“) е трудно да оказва подкрепа на родителите и децата, без да има достъп до офисите си и като разчита само на мобилно устройство, електронна поща и социалните медии.
Комуникацията със съседните държави, като Полша или Румъния, е трудна и информацията може лесно да се изгуби, да се загуби или да пострада от човешка грешка.
В настоящата криза необходимостта от деловодна система, която да може да обработва трансгранична информация за изчезналите украински деца, е повече от очевидна.
Въпреки че организациите за изчезнали деца разполагат с редица инструменти и средства за комуникация, те са ограничени до местните случаи, по-голямата част от които касаят избягали от дома си тийнейджъри.
32-те горещи линии с номер 116000, повечето от които са членове на „Missing Children Europe“, не разполагат с инструмент в подкрепа на сътрудничеството и бързия трансграничен обмен на информация за изчезнали непридружени деца чрез обща платформа, която отдава голямо значение на сигурността и неприкосновеността на данните.
Предложеният инструмент за проследяване на изчезнали деца за Украйна ще използва силата на технологиите, за да даде възможност за възможно най-навременно и ефикасно разрешаване на трансграничните случаи на изчезнали деца чрез сътрудничество между отделни организации.
Този пилотен проект използва резултатите от научните изследвания и техническото ноу-хау, придобито от финансирания от ЕС научноизследователски проект по програма „Хоризонт 2020“„ChildRescue“ (споразумение за отпускане на безвъзмездни средства No 780938), с което се установяват необходимите функционални характеристики и служби, които могат да се справят с трансграничните случаи, когато е крайно необходимо.
Изпълнението на предложения проект ще осигури защитена уеб платформa, която ще бъде изградена на базата на основния прототип, разработен в рамките на горепосочената инициатива на „Хоризонт 2020“, за покриване на специфичните нужди, установени от „Missing Children Europe“ и нейната организация за реагиране в Украйна: — докладване на случаи на изчезнали украински деца и управление на местни и трансгранични случаи с участието на оправомощени организации в цяла Европа; — сигурно споделяне на трансгранични случаи между участващите организации, като се има предвид, че дете, изчезнало от Украйна, може да бъде навсякъде в Европа (невинаги по собствена воля); — прехвърляне на съществуващата база данни за трансгранични случаи към единната платформа; — интелигентно съпоставяне на случаите на изчезнали украински деца въз основа на усъвършенствани техники за машинно самообучение;